CELEX: 32013R1322
Language: hu
Date: 2013-12-11 00:00:00
Title: A Bizottság 1322/2013/EU végrehajtási rendelete ( 2013. december 11. ) az 1216/2009/EK tanácsi rendelet hatálya alá tartozó mezőgazdasági termékek feldolgozásával előállított, Norvégiából származó egyes árucikkeknek az Unióba való korlátlan vámmentes bejutásának a 2014. évre történő biztosításáról

12.12.2013   
            
            
               HU
            
            
               Az Európai Unió Hivatalos Lapja
            
            
               L 333/68
            
         A BIZOTTSÁG 1322/2013/EU VÉGREHAJTÁSI RENDELETE
   (2013. december 11.)
   az 1216/2009/EK tanácsi rendelet hatálya alá tartozó mezőgazdasági termékek feldolgozásával előállított, Norvégiából származó egyes árucikkeknek az Unióba való korlátlan vámmentes bejutásának a 2014. évre történő biztosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló, 2009. november 30-i 1216/2009/EK tanácsi rendeletre (1) és különösen annak 7. cikke (2) bekezdésére,
   tekintettel az Európai Közösség és a Norvég Királyság között, az Európai Gazdasági Közösség és a Norvég Királyság közötti kétoldalú szabadkereskedelmi megállapodás 2. jegyzőkönyvére vonatkozó, levélváltás formájában létrejött megállapodás megkötéséről szóló, 2004. október 25-i 2004/859/EK tanácsi határozatra (2) és különösen annak 3. cikkére,
   mivel:
   
               (1)
            
            
               Az Európai Gazdasági Közösség és a Norvég Királyság közötti 1973. május 14-i megállapodás 2. jegyzőkönyve (3), valamint az EGT Vegyes Bizottság 140/2001 (4) és 138/2004 (5) határozatával módosított EGT-megállapodás 3. jegyzőkönyve (a továbbiakban: az EGT-megállapodás 3. jegyzőkönyve) megállapítja a szerződő felek közötti kereskedelmi szabályokat egyes mezőgazdasági és feldolgozott mezőgazdasági termékekre vonatkozóan.
            
         
               (2)
            
            
               Az EGT-megállapodás 3. jegyzőkönyve nullaszázalékos vámtételt ír elő a 2202 10 00 KN-kód alá tartozó, hozzáadott cukrot vagy más édesítőanyagot tartalmazó vagy ízesített vizekre, valamint a 2202 90 10 KN-kód alá tartozó más, cukrot vagy más édesítőszert tartalmazó vagy ízesített, de a 0401–0404 vámtarifaszám alá tartozó terméket vagy a 0401–0404 vámtarifaszám alá tartozó termékekből nyert zsírt nem tartalmazó alkoholmentes italokra.
            
         
               (3)
            
            
               A 2004/859/EK határozattal jóváhagyott, az Európai Közösség és a Norvég Királyság között, az Európai Gazdasági Közösség és a Norvég Királyság közötti kétoldalú szabadkereskedelmi megállapodás 2. jegyzőkönyvére vonatkozó, levélváltás formájában létrejött megállapodás (6) (a továbbiakban: levélváltás formájában létrejött megállapodás) a kérdéses vizekre és egyéb italokra vonatkozó nullaszázalékos vámtételt Norvégia tekintetében ideiglenesen felfüggesztette. A levélváltás formájában létrejött megállapodás alapján a Norvégiából származó, 2202 10 00 és ex 2202 90 10 KN-kód alá tartozó árucikkek vámmentes importja csak a nullaszázalékos vámtételű vámkontingens határain belül engedélyezhető; a kiosztott kontingenst meghaladó behozatalra vámot kell fizetni.
            
         
               (4)
            
            
               A levélváltás formájában létrejött megállapodás továbbá előírja, hogy biztosítani kell a szóban forgó termékek korlátlan vámmentes bejutását az Unióba, amennyiben a vámkontingens előző év október 31-ig nem merült ki. A Bizottság rendelkezésére bocsátott adatok szerint az említett vizekre és egyéb italokra az 1085/2012/EU bizottsági végrehajtási rendelettel (7) 2013-ra vonatkozóan megnyitott éves vámkontingens 2013. október 31-ig nem merült ki. Ennélfogva az említett termékeknek korlátlan vámmentes bejutást kell biztosítani az Unióba 2014. január 1-jétől2014. december 31-ig.
            
         
               (5)
            
            
               Ezért az Európai Gazdasági Közösség és a Norvég Királyság közötti 1973. május 14-i megállapodás 2. jegyzőkönyve szerinti vámmentesség időszakos felfüggesztését 2014-ben nem szabad alkalmazni.
            
         
               (6)
            
            
               A jogbiztonság érdekében helyénvaló az uniós jog azon rendelkezéseinek hatályon kívül helyezése, amelyek nincsenek joghatással a jelenlegi vagy a jövőbeli helyzetekre. Az 1085/2012/EU végrehajtási rendeletet ezért hatályon kívül kell helyezni.
            
         
               (7)
            
            
               Az ebben a rendeletben előírt intézkedések összhangban vannak az I. mellékletben fel nem sorolt, feldolgozott mezőgazdasági termékek kereskedelmére vonatkozó horizontális kérdésekkel foglalkozó bizottság véleményével,
            
         ELFOGADTA EZT A RENDELETET:
   1. cikk
   (1)   A 2014. január 1-jétőldecember 31-ig tartó időszakra a Norvégiából származó, a 2202 10 00 KN-kód alá sorolt áruknak (víz, beleértve a természetes vagy mesterséges ásványvizet és szénsavas vizet is, cukor vagy más édesítőanyag hozzáadásával vagy ízesítve) és az ex 2202 90 10 KN-kód alá sorolt áruk (más, cukrot [szacharózt vagy invertcukrot]) tartalmazó alkoholmentes ital) az Unióba való bejutására korlátlan vámmentességet kell biztosítani.
   (2)   Az (1) bekezdésben említett árucikkekre alkalmazandó származási szabályok megfelelnek az Európai Gazdasági Közösség és a Norvég Királyság közötti 1973. május 14-i megállapodás 3. jegyzőkönyvében előírtaknak.
   2. cikk
   Az 1085/2012/EU végrehajtási rendelet hatályát veszti.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2014. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. december 11-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 328., 2009.12.15., 10. o.
   
      (2)  HL L 370., 2004.12.17., 70. o.
   
      (3)  HL L 171., 1973.6.27., 2. o.
   
      (4)  Az EGT Vegyes Bizottság 2001. november 23-i 140/2001 határozata az EGT-megállapodás feldolgozott és egyéb mezőgazdasági termékekkel kapcsolatos 2. és 3. jegyzőkönyvének módosításáról (HL L 22., 2002.1.24., 34. o.).
   
      (5)  Az EGT Vegyes Bizottság 2004. október 29-i 138/2004 határozata az EGT-megállapodás 3. jegyzőkönyvének a Megállapodás 8. cikke (3) bekezdésének b) pontjában említett termékekre vonatkozó módosításáról (HL L 342., 2004.11.18., 30. o.).
   
      (6)  HL L 370., 2004.12.17., 72. o.
   
      (7)  A Bizottság 2012. november 20-i 1085/2012/EU végrehajtási rendelete az 1216/2009/EK tanácsi rendelet hatálya alá tartozó mezőgazdasági termékek feldolgozásával előállított, Norvégiából származó egyes áruknak az Európai Unióba történő behozatalára vonatkozó 2013. évi vámkontingens megnyitásáról (HL L 322., 2012.11.21., 2. o.).